สวัสดีค่ะ คือหนูเป็นสิวเหมือนมันจะอักเสบที่หน้าอ่ะค่ะ แล้วทีนี้หนูใช้แผ่นแปะสิว แปะเอาไว้ข้ามคืน พอหนูตื่นมาผิวตรงบริเวณที่หนูแปะไว้มันบุ๋มลงไปอ่ะค่ะ รอบก็เป็นขุยเหมือนจะลอกได้ แต่ลอกไม่ได้เลยค่ะ อยากถามว่ามีวิธรักษามั้ยคะ มันเป็นเหมือนแผลเลยค่ะ หนูพยายามเช็ดด้วยน้ำเกลืออยู่ค่ะ แต่ไม่รู้ว่าแผลมันเกิดจากอะไร แล้วทำไมมันถึงยุบลงไป คือจับไปแล้วเป็นหลุมตรงนั้นเลยค่ะ หนูควรรักษายังไง กินยาอะไร หรือหาอะไรมาทาให้มันแห้งไวๆอ่ะค่ะ แล้วก็เป็นรอยแดงๆเป็นบริเวณกว้างเลยค่ะ รบกวนคุณให้คำปรึกษาหน่อยนะคะ
สวัสดีค่ะ สิวเป็นตุ่มที่เกิดจากการอักเสบของผิวหนังที่เกิดมาจากการอุดตันของน้ำมันและเซลล์ผิวหนังที่ตายแล้วบริเวณรูขุมขน ร่วมกับมีการติดเชื้อแบคทีเรียที่ผิวหนังร่วมไปด้วย ทำให้เกิดเป็นจุดเล็ก ๆ ที่อักเสบ บวมแดง หรือมีหนอง ส่วนมากจะเกิดขึ้นบริเวณใบหน้า ลำคอ หน้าอก ไหล่ หรือหลังซึ่งเป็นบริเวณที่มีต่อมไขมันมากโดยปกติแล้วสิวเม็ดเล็กๆมักค่อยๆยุบไปได้เอง ยกเว้นในบางกรณีที่เป็นสิวหัวหนองขนาดใหญ่ควรได้รับการรักษาโดยแพทย์เช่นการใช้ยาฆ่าเชื้อรับประทานร่วมกับการใช้ยาทาเฉพาะที่เช่นยาในกลุ่มกรดวิตามินเอ ยากลุ่ม benzyl peroxideจากที่กล่าวมานั้น อาจจะมีแผลที่เกิดขึ้นจากการพยายามแกะแผ่นแปะสิว ซึ่งจริงๆแล้วไม่ได้แนะนำให้ใช้แผ่นแปะสิวใดๆ กรณีเป็นสิวอักเสบไปแล้ว คือควรจะใช้ยาทาดังกล่าวไป หากตอนนี้ผิวลอกเยอะ เป็นหลุม มีรอยแดง อาจมีการอักเสบหรือการติดเชื้อแบคทีเรียแทรกซ้อนขึ้นมาที่ผิวหนังด้วยแนะนำการทำความสะอาดผิวหนังอย่างเบาๆ ใช้น้ำเกลือทางการแพทย์หรือน้ำสบู่อ่่อนๆล้างได้ ไม่ไปแกะเกาเองเพิ่มเติม และถ้ายังคงมีอาการบวม แดง เยอะ ควรไปพบแพทย์เพื่อประเมินอาการจริง ว่าต้องได้รับยาฆ่าเชื้อรับประทานภายใต้การดูแลของแพทย์ร่วมไปด้วยหรือไม่